Google vir Onderwys: Case Studies: Kv Schools
Kendriya Vidyalaya verhoog leerders se betrokkenheid en prestasie met Chromebooks
Wanneer die leerders verskillende maniere het om bydraes te lewer, is meer van hulle geïnteresseerd. Nou gaan hulle verder as die klaswerk met Chromebooks.
Meenakshi Kaushal, rekenaarinstrukteur, KV Janakpuri
Onderwysers by Kendriya Vidyalaya (KV) Janakpuri, Delhi, wou nuwe energie in hul klaskamers stimuleer deur die gebruik van die jongste tegnologienutsgoed. KV Indian Institute of Science (IISc) in Bangalore wou leerders se prestasies verbeter asook nuwe onderrigpraktyke instel.
Om te sien hoe Google-tegnologie boeiende klaskamers sou skep, het die twee KV-skole in 2014 'n jaarlange loodsprogram van stapel gestuur met Chromebooks en Google Apps for Education. Die loodsprogram het 19 onderwysers en 180 leerders in grade drie, vyf en sewe betrek. Die Chromebooks het die buigsaamheid en onafhanklikheid gebied wat ontbreek het in die skole se verouderde rekenaars. Navorsing het later getoon dat daar 'n 23 persent toename in leerderbetrokkenheid was en 'n 55 persent toename in die gemak waarmee komplekse konsepte in klaskamers met behulp van Chromebooks verduidelik is.
KV Janakpuri is in 1973 gestig en is 'n senior sekondêre skool met 4 370 seuns en dogters. Onderwysers streef daarna om die gees van nasionale integrasie te ontwikkel en om 'n gevoel van "Indiër wees" onder die kinders te skep. KV IISc is in 1963 gestig en het 1 800 leerders in graad 1 tot 12. Hulle volg die Central Board of Secondary Education (CBSE)-kurrikulum.